Arvis Viguls

Arvis Viguls (dzimis 1987. gada 23. novembrī Jēkabpilī) ir latviešu dzejnieks.

Biogrāfija
A. Viguls beidzis Jēkabpils Valsts ģimnāziju (2007). Pēc tam studējis Latvijas Kultūras akadēmijā un Latvijas Mākslas akadēmijā.

Viņa pirmie dzejoļi publicēti 2006. gadā, kad viņš apmeklēja Literārās akadēmijas Dzejas meistardarbnīcu pie Māra Salēja.

Publicē recenzijas par jaunākajām dzejas grāmatām portālos "Satori" un "Punctum", laikrakstā "Diena" un žurnālā "Latvju Teksti". 
Atdzejojis F. Garsijas Lorkas, Josifa Brodska, Volta Vitmena, V.B. Jeitsa, Ksavjera Viljaurrutijas, Karlosa Lopesa Degregori, Marka Stranda, Gaļinas Rimbu u.c. autoru dzeju.

Atdzejojis Latvijas krievu dzejnieku darbus: Dmitrija Sumarokova grāmatu "Cafe Europe" (kopā ar Arti Ostupu, 2014), Jeļenas Glazovas "Alkatība" (2019) un citus. Piedalās starptautiskās atdzejas darbnīcās. Vigula dzeja atdzejota angļu, vācu, čehu, krievu, lietuviešu valodā un ivritā.

2009. gada nogalē nāk klajā A. Vigula debijas krājums "Istaba", kas tiek atzinīgi vērtēts kritikā. Par pirmo dzejoļu krājumu Viguls saņēmis Dzejas dienu balvu 2009 un Literatūras gada balvu 2009 par labāko debiju.

Par otrā dzejoļu krājuma manuskriptu 2011. gadā saņēmis Annas Dagdas balvu, krājums iznāk 2012. gadā ar nosaukumu "5:00", tas nominēts Literatūras gada balvai.

2014. gadā saņēmis Nacionālā Rakstniecības atbalsta fonda stipendiju trešā dzejoļu krājuma tapšanai. Krājums ar nosaukumu "Grāmata" izdots 2018. gadā, tas nominēts Literatūras gada balvai. 2019. gada septembrī krājums ieguva Dzejas dienu balvu,Dzejas dienu balvu saņem Arvis Viguls . Satori, 2019, 14. sept. savukārt novembrī saņēma Ojāra Vācieša prēmiju.Ojāra Vācieša dzejas balvu saņem Arvis Viguls par krājumu "Grāmata" . Satori, 2019, 14. nov.

2018. gadā Latvijas Nacionālajā teātrī iestudēta horeogrāfu Agates Bankavas, Rūdolfa Gediņa un Dmitrija Gaitjukeviča dejas izrāde "Visas manas vājības ir tavas lūpas" pēc A. Vigula, K. Zeļģa un J. Tomaša dzejas motīviem.

2021. gadā saņēmis Dzintara Soduma balvu par R. Brotigana grāmatas "Foreļu cope Amerikā" tulkojumu.Soduma balva literatūrā . Satori.lv.

2021. gada rudenī iznāca ceturtais dzejoļu krājums "Blusu cirks". Kritiķe Ilva Skulte par krājumu rakstījusi, ka "pasaules skatījuma ziņā Vigula krājums ir izteikti mūsdienīgs – piedāvā tādu perspektīvu uz pasauli, kurā cilvēks nebūt nav vienīgais, kaut arī varbūt ir ietekmīgākais dzīvības pārstāvis dabā, kas spējis destabilizēt visu pārējo Zemes iemītnieku un sistēmu pastāvēšanu."Ilva Skulte. Viguls kā viguls. Punctum, 2021, 23. nov. Krājums nominēts Literatūras gada balvai.

2022. gada aprīlī saņēmis Literatūras gada balvu par Arkādija Dragomoščenko dzejas izlases "Elēģijas" atdzejojumu.

2023. gada aprīlī A. Viguls un viņa dzejas atdzejotājs poļu valodā Pjotrs Ručinskis nominēti Gdaņskas pilsētas Eiropas brīvības dzejas balvai.Znamy finalistów i finalistki Nagrody Literackiej Miasta Gdańska Europejski Poeta Wolności

2025. gada decembrī nominēts Normunda Naumaņa balvai mākslas kritikā.

 Bibliogrāfija 
 Dzeja 
 Istaba. Rīga: 1/4 Satori, 2009.
 5:00. Rīga: Mansards, 2012.
 Grāmata. Rīga: Orbīta, 2018.
 Blusu cirks. Rīga: Neputns, 2021.

 Proza 
 Fermi paradokss. Rīga: Orbīta, 2024.

 Citās valodās 
 La Caligrafía de la aguja [spāņu val.]. Atdz. Lawrence Schimmel. Valparaíso Ediciones, 2017.
 Die Handschrift einer Nadel [vācu val.]. Atdz. Astrid Nischkauer. Parasitenpresse, 2019.
 They [angļu val.]. Atdz. Jayde Will. Scarborough: Valley Press, 2020.
 Pchli cyrk [Blusu cirks, poļu val.]. Atdz. Piotr Ruciński. Gdańsk: Europejski Poeta Wolności, 2024.

 Atdzejojumi un tulkojumi 
 Josifs Brodskis. Dzejas izlase. Rīga: Neputns, 2009 (līdzautors).
 Volts Vitmens. Zāles stiebri. Rīga: Neputns, 2011 (līdzautors).
 Dmitrijs Sumarokovs. Cafe Europe [kopā ar A. Ostupu]. Rīga: Orbīta, 2014.
 Viljams Batlers Jeitss. Baltie putni. Rīga: Neputns, 2015 (līdzautors).
 Gaļina Rimbu. Kosmiskais prospekts [kopā ar E. Pelšu un D. Deigeli]. Ozolnieki: Literature without borders, 2018.
 Jeļena Glazova. Alkatība. Rīga: Valters Dakša, 2019.
 Ričards Brotigans. Foreļu cope Amerikā. Rīga: Orbīta, 2020.
 Arkādijs Dragomoščenko. Elēģijas. Rīga: Orbīta, 2021.
 Vasko Popa. Vilka ciltsraksti. Rīga: Neputns, 2021.
 Teds Hjūzs. Vārnas dzīve un dziesmas. Rīga: Neputns, 2023.
 Marko Pogačars. Ugunsgrēks bibliotēkā. Rīga: Orbīta, 2024.
 F. G. Lorka. Dzejnieks Ņujorkā. Rīga: Neputns, 2025.

 Apbalvojumi 
 Gads Nominētais darbs Balva Rezultāts2009IstabaDzejas dienu balva2010Literatūras gada balva (debija)20115:00Annas Dagdas balva (manuskripts)2013Literatūras gada balva (dzeja) 2019GrāmataLiteratūras gada balva (dzeja) Ojāra Vācieša prēmija Dzejas dienu balva 2021R. Brotigana Foreļu cope AmerikāDzintara Soduma balva 2022Blusu cirksLiteratūras gada balva (dzeja) A. Dragomoščenko Elēģijas Literatūras gada balva (tulkojums) 2023Pchli cyrk (Blusu cirks)Gdaņskas pilsētas Eiropas brīvības dzejas balva 2024M. Pogačara Ugunsgrēks bibliotēkāDzejas dienu balva 2025F. G. Lorkas Dzejnieks ŅujorkāDzejas dienu balva 

 Interneta resursi 
 LALIGABA 2019 Dzejas lasījumi | Arvis Viguls

 Atsauces 

Kategorija:1987. gadā dzimušie
Kategorija:Jēkabpilī dzimušie
Kategorija:Latvijas dzejnieki